Den Vest-Sjællandske Avis, 1833-04-13
Captain Beecheys Ophold paa Sandwicherne Den 26de Januar 1827, kastede vi Anker ved Øen Owaihi i Havnen Honoruru, Hovedstaden, paa Sandwichøerne. Vi havde den Fornøielse at forefinde alle vore Bekiendte i god Stand, hvoriblandt Naturforskeren Hr. Lay. Efterat Salver vare affyrede paa begge Sider, besøgte jeg Kongen og Kahumana, som lode til at glæde sig over vor Ankomst, og da de erfarede, at Skibet forblev flere Uger i Havnen, saa lode de med megen Beredvillighed opføre tre Huse for Officerene; ogsaa lagde de for Dagen ved andre Handlinger, at deres Hengivenhed for det Engelske Folk var alvorligt meent. - For rigtig at kunne fatte hvorledes disse vilde Øer have arbeidet sig frem til Cultur, er det nødvendigt at meddele et Overblik over deres Historie: Da Sandwichøerne bleve opdagede af Captain Cook, saa regierede Terreoboo eller Terjopu over Øen Owyhee; han døde snart efter at Opdagelseskibene vare afseilede. Tamehameha, som siden blev saa berømt, var en Brodersøn af ham; han omtales ikke i den officielle Beretning om CooksReise; men i en Reiseberetning, udgivet af Hr. Sammell, Chirurg paa Skibet Discovery, tales om ham; han kaldes der Meah Meah, og siges at han havde sovet ombord paa Skibet, at han havde medbragt en prægtig Fierkappe, som han ikke vilde sælge uden for Sabler, af hvilke han havde faaet 6, hvorpaa han veltilfreds havde forføiet sig bort. Udentvivl havde han dengang i Sinde at frarive Terreoboos Efterfølger Herredømmet, kort efter udførte han sin Plan, forsamlede sine Tilhængere og leverede ham en Træfning, hvori han personlig skal have dræbt Kongen. Da Vancouver besøgte Sandwicherne i Aaret 1792, saa havde Tamehameha allerede erobret Øerne Owyhee og Ucorea; kort efter bemægtigede han sig Øen Woahoo og i 1817 var han bleven Herre over alle Sandwicherne ved sin tappre Yndlings Krymakoos Biestand. Vancouver biedrog meget til at forøge hans Magt, da han lod bygge til ham et Krigskib. Derimod aftraadte Tamehameha i Vancouvers og de Eries (de indenlandske Høvdinger) Overværelse, Øerne formelig til Kongen af Storbrittannien; siden den Tid have de Jndfødte bestandig betragtet sig som at staae under Kongen af Storbrittanniens Beskyttelse. Ved vore første Forbindelser med disse Øer blev Handelstanden mistænkelig ved flere ubehagelige Begivenheder, saaledes: ved at Captain Cook og Lieutenant Hergerst bleve myrdede, og ved en underfundig Erobring af et Amerikansk Skib; men da man erfarede, at Tamehameha havde ladet Morderne straffe, og Vanconver og andre Søefarende havde udbredet i Europa rigtigere Forestillinger og Jndvaanernes Characteer, saa blev det stedse mere almindeligt at de Skibe, som foretoge sig Seilladser paa det store Verdens Hav, lagde an ved disse Øer. Efterhaanden dannede der sig et regelmæssigt Handelstorv for at sælge Landets Produkter, som bleve de Jndfødte betalte. med Spanske Dollars og Europæiske Klædningsstykker. Nogle Udlændinger lode sig overtale af Kongen til at nedsætte sig paa Øen. De indfødte Høvdinger begyndte efter deres Beherskers Exempel at iføre sig Europæisk Klædedragt. Man anlagde et Castel til Hovedstadens Forsvar og exercerede mange af Jndvaanerne i at bruge Gevære; Havnen Honoruru blev opfyldet af Europæiske Skibe, og for nærværende Tid har den Udseendet af en Europæisk Colonie. Det Sandeltræe, som groer paa Biergene paa Sandwichøerne, afgiver en indbringende Handelsartikel; og flere Avanturiers, især fra de forenede Stater, bleve derved tilskyndede til at nedsætte sig paa Øen. Sandeltræet (som er vellugtende) finder en stærk Afsætning i China, dettes Varer bleve derimod igien bragte til Øerne, og saaledes blev Grundvolden lagt til en Handelsforbindelse, som endnu er i Gang. Tamehamehakiøbte med dette kostbare Træe flere Skibe, og søgte at drive Handelen paa China for egen Regning. Han sendte først en Skonnert under sit eget Flag til Canton; men Speculationen slog feil, formedelst de Formaliteter, som skulle iagttages i China og Chinesernes Bedragerier, saa at denne fordeelagtige Handel er nu i Nordamerikanernes Hænder. Ved alle disse Planer til at ophielpe sit Land, til at indføre Civilisation iblandt sine Undersaatter og til at befæste sit usurperede Herredømme, betiente Tamehameha sig af to respectable Engelske Matrosers Raad og Biestand, ved Navn Young og Davis, som han havde overtalt til at etablere sig hos ham. Deres udviste Tienester bleve rigeligen belønnede af deres Herre, han ophøiede dem til Høvdingers Rang og skiænkede dem Jorder, de viste sig taknemmelige mod deres Velgiører, og udviste et saa exemplarisk Forhold, at alle de, som have besøgt Øen, tale om dem med Agtelse. Davis døde i 1808 og ligger begravet i Woahoo; en simpel Gravsteen betegner hans Hvilested. Young lever endnu, 82 Aar gl. Desuden havde Tamehameha en viis Raadgiver i Krymako, som siden pleiede at kaldes billyPitt.